**Թերենս Լինդոլ** (անգլ.՝ **Terrance Lindall**, 1944, Մինեապոլիս, Մինեսոտա, ԱՄՆ), ամերիկացի նկարիչ, Նյու Յորքում՝ Բրուքլինում գտնվող «*Ոիլյամսբուրգի գեղարվեստա-պատմական կենտրոնի*» գլխավոր վարիչ։ Լինդոլի նկարազարդումները հրատարակվել են բազմաթիվ պարբերականներում, ոյդ թվում՝ *Heavy Metal* , *Creepy*, *Eerie* և *Vampirella* ամսագրերում։

Կրթություն
----------

Ծնվել է Մինեսոտա նահանգի Մինեապոլիս քաղաքում։ Սովորել է Մինեսոտայի համալսարանում և Նյու Յորք քաղաքի Հանթր քոլեջում (*Hunter College*), որն ավարտել է 1970 թվականին՝ ստանալով փիլիսոփայության և անգլերենի մագիստրոսի աստիճան։

Գործունեություն
---------------

Միլտոնի *Դրախտ կորուսյալ* պոեմի լինդոլյան նկարազարդումներից
Լինդոլը որպես պատկերազարդող նկարիչ աշխատել է *Warren Publishing* ընկերության կողմից լույս ընծայվող *Creepy*, *Eerie*, *Vampirella* ամսագրերի խմբագրություններում, մասնակցել է նաև կոմիքսների հրատարակմանը։ Ինչպես գրում է *The Independent*-ը, նա նկարազարդումներ է արել նաև Marvel Comics-ի համար։ Ջոն Միլտոնի գլուխգործոցը համարվող *Դրախտ կորուսյալ* պոեմի լինդոլյան նկարազարդումները, որոնցից մի քանիսը սկզբնապես հրատարակվել են *Heavy Metal* ամսագրում, համընդհանուր հավանության ու դրվատանքի են արժանացել, լույս են ընծայվել նաև դասագրքերում, Միլտոնի երկերի մերօրյա հրատարակություններում, այդ թվում՝ *Կորուսյալ դրախտ* պոեմի՝ Լինդոլի պատրաստած արձակ շարադրանքի տպագրությունումում։ Նրա նկարազարդումներից մեկը զետեղվել է Օքսֆորդի համալսարանի կայքէջում, որը հատուկ ձևավորվել էր ի նշանավորումն Միլտոնի հոբելյանի։

Համագործակցելով Յուկո Նիի հետ՝ Թերենս Լինդոլը զգալի ջանքեր է գործադրել Ուիլյամսբուրգի գեղարվեստա-պատմական կենտրոնը ստեղծելու, բացելու և գործարկելու համար։ Այդ կենտրոնը 2008 թվականին դարձել է Միլտոնի ծննդյան 400-ամյակը նշելու հանդիսավայրերից մեկը, այնտեղ անց է կացվել համապատասխան տարազներով պարահանդես՝ *Grand Paradise Lost Costume Ball*, և այդ միջոցառումը, ինչպես և Միլտոնի ստեղծագործությունների լինդոլյան մի շարք նկարազարդումներ, միջազգային ճանաչման է արժանացել։

Լինդոլն իր ձիրքերը դրսևորել է նաև գեղարվեստական գրականության ասպարեզում. Միլտոնի «Դրախտ կորուսյալ» պոեմի վերոնշյալ արձակ շարադրանքից զատ, նա հեղինակել է *Blue-eyed Satori: And Other Stories* պատմվածքների ժողովածուն, ակնարկներ, հոդվածներ, որոնք լույս են տեսել *Time Out New York* պարբերականում։

Երկերի ընտրանի
--------------

* Lindall, Terrance R.; Nii, Yuko (1970). *Blue-eyed Satori: And Other Stories*. T. Gaus Sons.
* Lindall, Terrance R. (1983). *John Milton's Paradise Lost: Synopsized and with Illustrations*. Rodney Graphics. ISBN 978-0-912493-00-8.

Ծանոթագրություններ
------------------

1. 1 2  SNAC — 2010.
2. 1 2 3 4 5 6  McGrath, Charles (2008 թ․ սեպտեմբերի 25). «Milton Regained: A Helluva Party». Վերցված է 2013 թ․ նոյեմբերի 10-ին.
3. ↑  «Personnel». Williamsburg Art and Historical Center. Արխիվացված է օրիգինալից 2012 թ․ հուլիսի 16-ին. Վերցված է 2013 թ․ նոյեմբերի 10-ին.
4. ↑  «Terrance Lindall». Վերցված է 2013 թ․ նոյեմբերի 10-ին.
5. ↑  Smith, Nia (2011 թ․ մարտի 15). *Hunter College 2012*. College Prowler. էջ 102. ISBN 978-1-4274-9867-0.
6. 1 2  «Paradise deferred: John Milton still divides readers». *The Independent*. 2008 թ․ դեկտեմբերի 5. Վերցված է 2013 թ․ նոյեմբերի 10-ին.
7. ↑  Rowley, Richard (2007). «14. Exhumations and Destinies: 'For Books are not absolutely Dead Things'». University of Oxford Centre for Early Modern Studies. Արխիվացված է օրիգինալից 2013 թ․ նոյեմբերի 11-ին. Վերցված է 2013 թ․ նոյեմբերի 10-ին.
8. ↑  Gray, Christopher (2000 թ․ հոկտեմբերի 29). «Streetscapes/Former Kings County Savings Bank on Broadway in Brooklyn; From a Bank to an Art Center, Via an Artist's Vision». Վերցված է 2013 թ․ նոյեմբերի 10-ին.
9. ↑  Combs, Marianne (2011 թ․ նոյեմբերի 18). «Graffiti: is it art or is it vandalism?». *State of the Arts*. Minnesota Public Radio. Վերցված է 2013 թ․ նոյեմբերի 10-ին.

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թերենս Լինդոլ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000027397854 · LCCN: n86109912 · NUKAT: n2017242535 · VIAF: 63032373 · WorldCat VIAF: 63032373 |

 |